เป็นครั้งแรกที่ได้มีโอกาสมาทานร้านดังร้านนี้
มาสาขา Gateway ช่วงเวล่าราว 18:00 ในวันที่ BTS เสีย 

เมื่อมาถึง มีราวกั้นสำหรับเข้าคิว แต่วันที่ไป ไม่มีคิวค่ะ โชคดี ได้ที่นั่งเลย
แต่ก่อนจะเข้าร้าน ตอนที่คนยังมาไม่ครบ เหมือน ๆ ว่าเค้าจะไม่ให้เข้าไป ต้องรอให้ครบก่อน
ซึ่งกลุ่มเราก็ตามกันมาครบในอีก  1 นาที

เมื่อเข้านั่ง สั่งอาหารติ๊กในกระดาษที่เค้าให้มา
เลือกอาหารซึ่งมีไม่กี่เมนู แต่น่ากินทั้งนั้น เครื่องดื่มราคาไม่แพง ก็ใช้ได้นะ

พนักงานก็โอเค

เราสั่ง ขนมจีบ ฮะเก๋า ซาลาเปาของที่นี่พลาดไม่ได้เลย
มีก๋วยเตี๋ยวหลอดใส้กุ้ง ราดซอสที่โต๊ะ อร่อยจริง ๆ
และสั่งข้าวเหนียวห่อใบบัวมาด้วย มีพวกหมูและกุนเชียง กลิ่นกุนเชียงแบบฮ่องกงมาก
ข้าวเหนียวเนื้อนุ่มหนุบอร่อย
เครื่องดื่มเป็นข้าวบาร์เลย์
อร่อยมาก อร่อยทุกอย่าง

สุขใจมากที่ได้กิน นึกแล้วยังอยากกินอยู่เลย

ถ้าไปแล้วให้ลองตักพริกดองหวานที่เค้าให้มาทานด้วยกันนะ
มันเข้ากันดีมาก ส่วนจิ๊กโฉ่ว เค้าใช้ของ Lea and Perrin ที่เราไม่เคยคิดใช้
ก็เข้ากันได้ดี อร่อยกว่าจิ๊กโฉ่ว



